Fid-19 ta' Novembru 2018, il-Kunsill adotta konklużjonijiet dwar il-Pakistan, wara l-elezzjonijiet ġenerali f'Lulju 2018. Il-Kunsill jiddikjara r- rieda tal-UE li timpenja ruħha mal-gvern ġdid tal-Pakistan biex tappoġġa l-isforzi tiegħu biex imexxi 'l quddiem ir-riformi soċjali u ekonomiċi, jiżgura l-aċċess għall-edukazzjoni, u jindirizza l-faqar u l-inugwaljanza permezz ta' governanza tajba u r-rispett għall-istat tad-dritt. Il-Kunsill iħeġġeġ lill-Pakistan biex jonora l-impenji internazzjonali tiegħu fir-rigward tal- promozzjoni u l-protezzjoni tad-drittijiet tal-bniedem u l-istat tad-dritt . Il-Kunsill jiġbed l-attenzjoni partikolari għal-libertà tar-reliġjon u t-twemmin, l-abbużi tal-liġi tad-dagħa, il-libertà tal-espressjoni u dik tal-media, l-ispazju dejjem jiċkien għas-soċjetà ċivili, id-drittijiet tal persuni li jappartjenu għall-minoritajiet, u li n-nisa u t-tfal igawdu b'mod sħiħ id-drittijiet tal-bniedem tagħhom. Il-Kunsill itenni wkoll ix-xewqa tal-UE li ssaħħaħ il-kooperazzjoni mal-Pakistan fl-oqsma tas-sigurtà u d-difiża, l-iżvilupp sostenibbli, il-kummerċ u l-migrazzjoni . Il-Kunsill jappella lill-Pakistan biex jistabbilixxi l-impenn tiegħu f'inizjattivi kostruttivi b'appoġġ għall-paċi fl-Afganistan u jintensifika t-twettiq tal-kooperazzjoni tiegħu ma' pajjiżi ġirien, li jkun jikkontribwixxi għall-istabbiltà reġjonali. Il-Kunsill jesprimi wkoll l-aspettattivi tiegħu li l-qafas il-ġdid għall-impenn mal-Pakistan, il-Pjan ta' Impenn Strateġiku UE-Pakistan, jiġi ffirmat mal-ewwel ċans possibbli. Aqra t-test sħiħ tal-konklużjonijiet Id-delegazzjoni tal-UE għall-Pakistan Dikjarazzjoni mill-Kelliem dwar l-elezzjonijiet fil-Pakistan, 27 ta' Lulju 2018 Ara l-paġna tal-laqgħa